da da en en en en da da sv es sv da da da pl ro de it hu en da de ru en ro en da da de da en da en en da da da de fi da da da en en da en et en da en da da da da da da da da da da da da da da fr da da da da da da da da da da da da da da da da da da da da da da da sv da da da da da da da da sv da da da da da da da da sv da da da ro da da da pt da da da sv en da fi da da hu da nn da da da nl de de de sv da
Guide: Opsigelse af erhvervslejemål - Hvilke regler gælder?
Tilføjet til kurven Gå til din kurv
A line styled icon from Orion Icon Library.
Log ind Opret gratis konto
Udlejers opsigelse af erhvervslejemål er reguleret i erhvervslejeloven, der opstiller en række beskyttelsesregler for lejer
Udarbejdet af Simon Trolle Markussen
Hvornår kan udlejer opsige lejer af et erhvervslejemål?
Udlejer har som udgangspunkt en meget begrænset adgang til at opsige en lejer af et erhvervslejemål. Mulighederne afhænger dog meget af, hvilken type af erhvervslejemål der er tale om.
De såkaldte “frit-opsigelige lejemål” kan (som navnet antyder) frit opsiges med 1 måneds varsel, medmindre der er aftalt andet, hvorimod de “erhvervsbeskyttede” og de “ikke-erhvervsbeskyttede” kun kan opsiges, hvis særlige grunde foreligger.
De særlige grunde, en udlejer kan have for at opsige et erhvervslejemål, er:
Når udlejer selv ønsker at benytte det lejede
Når der skal ske nedrivning eller ombygning af den lejede ejendom
Når lejer ikke har iagttaget god skik og orden
Når vægtige grunde i øvrigt tilsiger en opsigelse
Reglerne findes i erhvervslejelovens § 61, stk. 2.
Såfremt udlejers opsigelse ikke er foretaget med en af de fire ovennævnte begrundelser, er opsigelsen ugyldig.
Udlejers opsigelse skal herudover opfylde en række formelle krav:
Opsigelsen skal være skriftlig
Indeholde oplysning om opsigelsesgrunden
Lejers mulighed for at gøre indsigelse til opsigelsen
Lejers ret til erstatning
Hvis opsigelsen ikke opfylder disse krav, er den som udgangspunkt ugyldig medmindre at udlejer kan godtgøre, at manglerne ikke har bevirket en forringelse af lejers retsstilling, hvilket er svært at bevise for udlejer.
Når udlejer skal fremsende en opsigelse, er det vigtigt, at udlejer kan bevise, at den er kommet frem til lejer. Det anbefales derfor, at man som udlejer fremsender opsigelsen med e-mail samt tillige med almindeligt og rekommanderet q-brev samt med afleveringsattest.
Lejers mulighed for at gøre indsigelse og ret til erstatning
Efter at lejer har modtaget opsigelsen, har lejer 6 uger til enten at gøre indsigelse til opsigelsen eller at acceptere opsigelsen og kræve erstatning. Der kan dog ikke kræves erstatning, hvis opsigelse sker, når lejer ikke har iagttaget god skik og orden (nr. 3).
Hvis lejer gør indsigelse til opsigelsen, har udlejer 6 uger fra lejers frists udløb til at anlægge sag ved boligretten, såfremt udlejer ønsker at fastholde opsigelsen.
Du kan læse mere om lejers ret til at gøre indsigelse her.
Hvis lejer accepterer opsigelsen og kræver erstatning, kan udlejer gøre indsigelse til størrelsen heraf, hvorefter lejer har 6 uger fra lejres oprindelige frists udløb til at anlægge sag ved boligretten, hvis erstatningen vil fastholdes.
Du kan læse mere om lejers ret til erstatning ved opsigelse her.
Dokumenter.dk har udarbejdet opsigelsesskrivelser for udlejer, der gør det nemt at overholde de formelle krav til opsigelsen, som erhvervslejeloven opstiller. Den kan du lave online ved hjælp af vores intelligente guide. Find opsigelsen her.
Erhvervslejemål, Opsigelse og ophævelse
Udlejers opsigelse af erhvervslejemål
Sikkerhed for korrekt begrundelse for opsigelsen
Udlejers oplysningspligt mht. til indsigelse og erstatning
Opfyldelse af formelle krav i henhold til erhvervslejeloven
Samt andre relevante bestemmelser
DKK 395 ekskl. moms Start dokumentguide
Erhverv, Erhvervslejemål, Opsigelse og ophævelse
Lejers indsigelse til opsigelse af erhvervslejemål
Korrekt indsigelse til opsigelsen
DKK 125 ekskl. moms Start dokumentguide
Erhverv, Erhvervslejemål, Opsigelse og ophævelse
Lejers accept af udlejers opsigelse med krav om erstatning
Angivelse af lejemålet og accept af opsigelse
Krav og opgørelse af erstatning
Henvisninger til bestemmelser i erhvervslejeloven
Samt andre relevante bestemmelser
DKK 125 ekskl. moms Start dokumentguide
Udlejers opsigelse skal være gyldigt begrundet og opfylde en række formelle krav
Tilmeld dig vores nyhedsbrev
Love og regler ændrer sig løbende. Det kan påvirke gyldigheden af dine juridiske dokumenter. Hold dig opdateret med relevant viden her.
Tak for din tilmelding
Har du brug for hjælp? Ring på +45 45331830 Skriv til kontakt@dokumenter.dk
Dokumenter.dk ApS, Ørnegårdsvej 18. 2820 Gentofte